CELEX: 31989R1458
Language: el
Date: 1989-05-26 00:00:00
Title: Κανονισμός (ΕΟΚ) αριθ. 1458/89 της Επιτροπής της 26ης Μαΐου 1989 για την τροποποίηση του κανονισμού (ΕΟΚ) αριθ. 1963/79 περί καθορισμού του τρόπου εφαρμογής της επιδότησης κατά την παραγωγή ελαιολάδου που χρησιμοποιείται για την παρασκευή ορισμένων κονσερβών

Avis juridique important

|

31989R1458

Κανονισμός (ΕΟΚ) αριθ. 1458/89 της Επιτροπής της 26ης Μαΐου 1989 για την τροποποίηση του κανονισμού (ΕΟΚ) αριθ. 1963/79 περί καθορισμού του τρόπου εφαρμογής της επιδότησης κατά την παραγωγή ελαιολάδου που χρησιμοποιείται για την παρασκευή ορισμένων κονσερβών  

Επίσημη Εφημερίδα αριθ. L 144 της 27/05/1989 σ. 0028 - 0029 Φινλανδική ειδική έκδοση: Κεφάλαιο 3 τόμος 29 σ. 0088  Σουηδική ειδική έκδοση: Κεφάλαιο 3 τόμος 29 σ. 0088 

***** ΚΑΝΟΝΙΣΜΟΣ (ΕΟΚ) αριθ. 1458/89 ΤΗΣ ΕΠΙΤΡΟΠΗΣ  της 26ης Μαΐου 1989  για την τροποποίηση του κανονισμού (ΕΟΚ) αριθ. 1963/79 περί καθορισμού του τρόπου εφαρμογής της επιδοτήσεως κατά την παραγωγή ελαιολάδου που χρησιμοποιείται για την παρασκευή ορισμένων κονσερβών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως της αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1225/89 (2),  τον κανονισμό (ΕΟΚ) αριθ. 591/77 του Συμβουλίου της 26ης Μαρτίου 1979 περί προβλέψεως των γενικών κανόνων της επιστροφής στην παραγωγή για τα ελαιόλαδα που χρησιμοποιούνται στην παρασκευή ορισμένων κονσερβών (3), όπως τροποποιήθηκε τελευταία από τον κανονισμό (ΕΟΚ) αριθ. 3788/85 (4), και ιδίως το άρθρο 9,  Εκτιμώντας:  ότι, βάσει του άρθρου 20α του κανονισμού αριθ. 136/66/ΕΟΚ, το ελαιόλαδο που χρησιμοποιείται για την παρασκευή κονσερβών ψαριών και κηπευτικών επωφελείται επιστροφής στην παραγωγή· ότι η επιστροφή αυτή πρέπει να επιτρέπει στους δικαιούχους να αγοράζουν στην αγορά της Κοινότητας το ελαιόλαδο σε τιμές που πλησιάζουν εκείνες που διαμορφώνονται στη διεθνή αγορά· ότι για το σκοπό αυτό η επιστροφή στην παραγωγή πρέπει να καθοριστεί με βάση το κινητό στοιχείο της εισφοράς κατά την εισαγωγή των ελαίων που λαμβάνονται από τη διύλιση του παρθένου ελαιολάδου·  ότι οι διατάξεις οι σχετικές με τη χορήγηση της επιστροφής στην παραγωγή καθορίζονται στον κανονισμό (ΕΟΚ) αριθ. 1963/79 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 393/87 (6)·  ότι η προσχώρηση της Ισπανίας και της Πορτογαλίας οδήγησε σε διαφοροποιημένο υπολογισμό της επιστροφής στην παραγωγή λαμβάνοντας υπόψη ιδίως τις διαφορές των τιμών· ότι, για να αντισταθμισθούν οι διαφορές των τιμών, καθιερώθηκαν εξισωτικά ποσά προσχωρήσεως· ότι βάσει του άρθρου 4 του κανονισμού (ΕΟΚ) αριθ. 591/79 η επιστροφή στην παραγωγή διορθώνεται για την Ισπανία και την Πορτογαλία κατά το εξισωτικό ποσό προσχωρήσεως που εφαρμόζεται κατά τις εισαγωγές προελεύσεως τρίτων χωρών σε καθένα από τα δύο εν λόγω κράτη μέλη·  ότι, βάσει του κανονισμού (ΕΟΚ) αριθ. 296/86 της Επιτροπής (7), όπως τροποποιήθηκε τελευταία από τον κανονισμό (ΕΟΚ) αριθ. 1981/88 (8), είναι δυνατό να εφαρμοσθεί το καθεστώς της τελειοποιήσεως για επανεξαγωγή στις συναλλαγές μεταξύ των νέων κρατών μελών, καθώς και μεταξύ αυτών και των άλλων κρατών μελών ·  ότι στην περίπτωση κατά την οποία το ελαιόλαδο που παράγεται στην Κοινότητα χρησιμοποιείται για την παρασκευή ορισμένων κονσερβών, τίθεται υπό καθεστώς τελειοποιήσεως για επανεξαγωγή, για να είναι δυνατόν να λάβει την επιστροφή στην παραγωγή που ισχύει στη χώρα της τελειοποιήσεως, η επιστροφή στην παραγωγή πρέπει να διορθωθεί κατά το μη εισπραχθέν εξισωτικό ποσό προσχωρήσεως· ότι, κατά συνέπεια, για λόγους σαφήνειας πρέπει να διευκρινιστεί η διάταξη αυτή και να τροποποιηθεί ανάλογα ο κανονισμός (ΕΟΚ) αριθ. 1963/79·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στον κανονισμό (ΕΟΚ) αριθ. 1963/79 παρεμβάλλεται το ακόλουθο άρθρο 4α:  «Άρθρο 4α  Όσον αφορά το ελαιόλαδο που παράγεται στην Κοινότητα, η επιστροφή στην παραγωγή ορισμένων κονσερβών, στην περίπτωση κατά την οποία το ελαιόλαδο έχει ενσωματωθεί σ' αυτές και τίθεται υπό καθεστώς τελειοποιήσεως για επανεξαγωγή, διορθώνεται κατά το μη εισπραχθέν εξισωτικό ποσό προσχωρήσεως.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 26 Μαΐου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. L 128 της 11. 5. 1989, σ. 15.  (3) ΕΕ αριθ. L 78 της 30. 3. 1979, σ. 2.  (4) ΕΕ αριθ. L 367 της 31. 12. 1985, σ. 1.  (5) ΕΕ αριθ. L 227 της 9. 9. 1979, σ. 1.  (6) ΕΕ αριθ. L 40 της 10. 2. 1987, σ. 9.  (7) ΕΕ αριθ. L 36 της 12. 2. 1986, σ. 5.  (8) ΕΕ αριθ. L 174 της 6. 7. 1988, σ. 28.